ત્યાર બાદ વધુ ઉત્સાહ અને બળપૂર્વક ખેંચવાથી સ્વયં લક્ષ્મીમાતા બહાર આવી. બધા લોકો અચરજમાં પડી ગયા. તેમને વિશ્વાસ ન થયો કે લક્ષ્મી માતાની હાલત શું થઇ ગઈ હતી. લક્ષી માતા દુઃખદ સ્વરમાં બોલી, “નમસ્તે, હું લક્ષ્મી છું.” આ સાંભળી જ જમણેરી જૂથ બોલ્યું, “પણ તમે તો રૂપાળા હતા ને? તમને આ શું થયું?” આ સાંભળતાજ લક્ષ્મી માતા ડુસકા ખાતા રડી પડી. વામપક્ષી જૂથ દિલાસો આપવા પાસે ગયું. જમણેરી જૂથના સદસ્યના ચેહરા પર પણ ગંભીરતા પરાવર્તિત થઇ. જોતજોતામાં બધાની આંખોંમાં આંસુ આવ્યા. ના, લક્ષ્મી માતાનું દુઃખ જોઈ નહિ પણ હવે જે લક્ષ્મી શ્વેત ન રહી હતી તેના ડરથી બધા રડી પડયા હતા.